b'\n_START_ARTICLE_\nCvijetin Mijatovi\xc4\x87\n_START_SECTION_\n\xc5\xbdivljenjepis\n_START_PARAGRAPH_\n\xc5\xa0tudiral je na FF v Beogradu, leta 1933 je vstopil v KPJ ter bil od takrat ve\xc4\x8dkrat zaprt. Deloval je v Srbiji in Bosni. Med 2. svetovno vojno je bil politi\xc4\x8dni komisar ve\xc4\x8d partizanskih enot v Bosni. Na 2. zasedanju AVNOJ-a 1943 je bil izvoljen v AVNOJ. Po vojni se je posvetil politiki in je imel pomembne politi\xc4\x8dne funkcije v Bosni in Hercegovini (minister, podpredsednik vlade BiH, organizacijski sekretar KP/ZK BiH od ustanovitve 1948-58, kasneje predsednik CK ZK BiH 1965-69) in Jugoslaviji (direktor lista Komunist, ambasador v Moskvi 1961-65, od 1964 \xc4\x8dlan IK CK in nato predsedstva CK ZKJ ter predsedstva SFRJ od 1974 do 1984, po upokojitvi \xc4\x8dlan Sveta federacije)._NEWLINE_Med letoma 1980 in 1981 je bil prvi predsednik Predsedstva SFRJ, ki je po Titovi smrti odslu\xc5\xbeil cel enoletni mandat na tej najvi\xc5\xa1ji dr\xc5\xbeavni funkciji (pravzaprav drugi po vrsti, saj ga je takoj po Titovi smrti nekaj dni zavzemal Lazar Koli\xc5\xa1evski). Poro\xc4\x8den je bil z igralkama Sibino Mijatovi\xc4\x87 (r. Bogunovi\xc4\x87) in po njeni smrti (ter Bojana Stupice istega leta-1970) \xc5\xa1e z Miro Stupica._NEWLINE_Njegovi h\xc4\x8deri sta umrli pred njim (obe leta 1991; Mirjana Mijatovi\xc4\x87, ki je bila rock-pevka zaradi prevelikega odmerka heroina)._NEWLINE_Bil je mdr. odlikovan z redom Narodnega heroja in junaka socialisti\xc4\x8dnega dela.'